लोकपाल पर हो बहस, सभी दलों को अन्ना का न्योता!  
यह बहस 11 दिसंबर को जंतर मंतर पर होगी जिसमें टीम अन्ना चाहती है कि सभी पॉलिटिकल पार्टियां शामिल हों और लोकपाल के मुद्दे पर बड़ी बहस हो।
लोकपाल के मसले पर अन्ना हजारे 11 दिसंबर को जंतर मंतर पर एक दिन के अनशन पर बैठेंगे। इस दौरान वहां लोकपाल पर खुली बहस भी होगी जिसके लिए सभी राजनीतिक पार्टियों को बुलावा भेजा जाएगा। यह बहस 11 दिसंबर को जंतर मंतर पर होगी जिसमें टीम अन्ना चाहती है कि सभी पॉलिटिकल पार्टियां शामिल हों और लोकपाल के मुद्दे पर बड़ी बहस हो। एक से दो दिन के अंदर यह न्योता सभी पार्टियों को भेज दिया जाएगा।  इस बीच, लोकपाल पर बनी स्टैीडग कमेटी ने एक हफ्ते की मोहलत और मांगी है। कहा जा रहा है कि रिपोर्ट की प्रिंटिंग, बाइंडिंग और प्रेजेंटेंशन का काम नहीं हो सका है। हालांकि राज्यसभा के सभापति ने कमेटी के चेयरमैन अभिषेक मनु सिंघवी से कहा है कि वह मिलकर बताएं कि उन्हें और वक्त क्यों चाहिए...।